Tolong jelaskan mengenai Bentuk muka bumi dari Mukim Belimbing Kiri dalam bahasa melayu

Sungai Padang Terap merupakan sungai utama di Mukim Belimbing Kiri, yang membentuk sempadan antara Mukim Belimbing Kiri dengan Mukim Belimbing Kanan. Terdapat empat sungai yang termasuk dalam sub-lembangan Sungai Padang Terap, merangkumi Charok Petra, Charok Kuala Pai, harok Semeliang, Charok Indin, Charok Kubang Jambu, Sungai Janing dan Charok Bendang Binjai. Sungai Janing juga merupakan sungai utama di Mukim Belimbing Kiri, lembangan saliran Sungai Janing termasuk (dari hulu ke hilir di Sungai Padang Terap) Sungai Labi, Charok Papan, Charok Tok Ismail dan Charok Tok Musa. Sungai Labi yang bermuara di Sungai Janing dekat Kampung Labi membentuk persempadan anatara mukim ini dengan Mukim Tolak.

Terdapat juga beberapa bukit-bukau di kawasan Mukim Belimbing Kiri seperti Bukit Bendang Raja, Bukit Tok Pak Nor, Bukit Endin (atau Bukit Indin), Bukit Gelugor, Bukit Payong, Bukit Umi, Bukit Kepah (atau Bukit Kepeh) dan sebahagian Bukit Genting Iboi. Bukit Kepah berfungi sebagai persempadan antara mukim ini dengan Mukim Padang Terap Kiri. Bukit Bendang Raja dan Bukit Endin masing-masing pula membentuk sempadan antara mukim ini dengan Mukim  Tolak dan Mukim Kurong Hitam. Charok Bendang Binjai, Charok Kubang Jambu dan Charok Indin berpunca di Bukit Bendang Raja, Charok Petra dan Charok Kuala Pai berpunca dari Bukit Umi dan Charok Papan, Charok Tok Ismail, Charok Tok Musa serta Charok Semeliang pula berasal daripada banjaran tanpa nama berhampiran dengan Bukit Kepah.